tannā́ha nvèvaìtásya táthā káścaná kr̥tyáyeva tvadviṣéṇeva tvatpralimpatī́ti devā́ akurvanníti tvèvaìṣá etátkaroti yámu caivá devā́ bhāgamákalpayanta támu caivaìbhya eṣá etádbhāgáṃ karotīmā́ u caivaìtádubháyīroṣadhīryā́śca manuṣyā̀ upajī́vanti yā́śca paśávastā́ anamīvā́ akilviṣā́ḥ kurute tā́ asyānamīvā́ akilviṣā́ imā́ḥ prajā úpajīvanti tásmādvā eṣá eténa yajate